Ručak na Bundeku bila je tek jedna od nekoliko postaja jednodnevnog izleta u Zagrebu djeci iz Gunje i Rajeva sela, trenutno na petodnevnom izletu u Velikoj Gorici, tijekom kojeg su imali priliku upoznati se s gradonačelnikom Milanom Bandićem.

Djeca su ga srdačno dočekala iako je kasnio pedeset minuta i s djecom razmijenio dvije rečenice prije negoli je krenuo za zaseban stol. Novinarka jedne komercijalne televizije prišla mu je s namjerom da ga zamoli za izjavu o problemu divljih odlagališta otpada u Zagrebu, na što je gradonačelnik izgubio živce.

- Što vi mislite da me možete promijeniti? Pa mene vi svi ne možete promijeniti, je l' razumijete što govorim? Ja sam Milan Bandić, gradonačelnik Zagreba, nisam ničiji proizvod, pogotovo ne vaše televizije! - derao se gradonačelnik na novinarku.

- Ja kad procijenim, upamtite za sva vremena, ja kada procijenim ću odgovoriti, kad je meni ćeif i volja. Kad mi nije, neću! Možete li ovako premijeru doći? Ne možete jer ima tjelohranitelje. Meni ne trebaju tjelohranitelji- nastavio je Bandić.

Kada mu je novinarka napomenula da je u pitanju interes građana, gradonačelnik joj je odgovorio ad hominem, komentirajući njeno držanje i napomenuo da za sva pitanja postoji služba za informiranje pa će on odlučiti na koja će odgovoriti.

>>Bandić napao projektanta: 'Koji je idiot ovo napravio?'

>>Kada Bandić mulja o raštiki, što li tek radi s onim što ne vidimo

>>Bandić se hvalio da sam 'dela', ali vrt mu uređuje Zrinjevac